Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: 
Paragraph Index: 121

13. Abban az esetben, ha a részes állam vagy a részes államok csoportja egy adott megfigyelõ repülõgép használata során szerzett tapasztalatai alapján úgy véli, hogy a repülõgépre felszerelt bármely érzékelõ mûszer vagy az ahhoz tartozó felszerelések nem felelnek meg a „D” melléklet rendelkezései szerinti hitelesítésnek, az érdekelt részes államok értesítik aggodalmukról az összes többi részes államot. A repülõgépet kijelölõ részes állam: (A) megteszi a szükséges lépéseket, hogy biztosítsa a megfigyelõ repülõgépre felszerelt érzékelõ mûszer és az ahhoz tartozó felszerelések összhangját a „D” melléklet rendelkezései szerinti hitelesítéssel, beleértve az adott érzékelõ mûszer és az ahhoz tartozó felszerelések javítását, beállítását vagy cseréjét, miként az szükséges; és (B) az érdekelt részes állam kérésére a fent említett megfigyelõ repülõgép legközelebbi alkalmazásához kapcsolódó bemutató repülés során az „F” melléklet rendelkezéseinek megfelelõen igazolja, hogy a megfigyelõ repülõgépre felszerelt érzékelõ mûszer és az ahhoz tartozó felszerelések megfelelnek a „D” melléklet rendelkezései szerinti hitelesítésnek. Más részes államok, amelyek aggodalmukat fejezték ki a megfigyelõ repülõgépre felszerelt érzékelõ mûszert és az ahhoz tartozó felszereléseket illetõen, jogosultak személyzetet küldeni, hogy részt vegyenek az ilyen bemutató repülésen.

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes